《拟咏贫士七首》
元代·方回

周公昔下士，一饭不遑餐。
四海颂声作，白屋无复寒。
三家柄鱼国，阳虎盗屿璠。
曾原二三子，忍饥依杏坛。
士当察时命，固穷心所安。
何至挟长铗，特为无鱼弹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。